《吊达奚司空次苏应机原韵 其三》
明代·陈仕俊

真成芳草落天涯，谁念王孙信息赊。狐首自难忘故国，猿肠空断忆还家。

游魂缥缈随风叶，冷泪斓斑散雨花。千载越裳重译使，摩挲谁不为兴嗟。

作者简介：陈仕俊，字哲卿，号云颠。东莞人。五以儒士应举，明世宗嘉靖二十二年（一五四三）佹而复失。遂隐居不出，大放于文词。晚读书于旗峰书舍，莫知所终。著有《雪颠集》。民国《东莞县志》卷五八有传。